Diari Oficial de la Generalitat Valenciana


Sumari del DOGV 8023, del 20-04-2017 (2017/3309)

RESOLUCIÓ d'11 d'abril de 2017, del director general d'Assistència Sanitària, per la qual es deleguen competències per a la tramitació d'expedients sancionadors en matèria de venda, subministrament, consum i publicitat dels productes del tabac.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8023

Data del DOGV
:   20-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3309


Data del document
:   11-04-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ d'11 d'abril de 2017, del director general d'Assistència Sanitària, per la qual es deleguen competències per a la tramitació d'expedients sancionadors en matèria de venda, subministrament, consum i publicitat dels productes del tabac. [2017/3309]  
La Llei 10/2014, de 29 de desembre, de la Generalitat, de Salut de la Comunitat Valenciana, disposa en l'article 99, apartat tercer, que, correspon als titulars de les direccions generals competents per raó de la matèria, imposar sancions per la comissió d'infraccions lleus i greus, atribuint al titular de la conselleria competent en matèria de sanitat la imposició de les sancions per la comissió d'infraccions molt greus, tot això, sense perjuí de la competència del Consell per a acordar el tancament temporal d'establiments, instal·lacions i serveis.  
El Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, determina en els articles 8 i 9 les competències de la Direcció General d'Assistència Sanitària, entre les quals es troba la tramitació dels expedients sancionadors en matèria de drogodependències i altres trastorns addictius.   
El citat reglament en el seu article 24, apartat segon, estableix que la persona titular de la direcció territorial exerceix les funcions que li atribueixen les disposicions vigents, així com les que expressament li deleguen els centres directius competents.  
Considerant l'elevat nombre de procediments tramitats en la matèria mencionada, de conformitat amb la Llei 10/2014, 29 de desembre, de la Generalitat, de Salut de la Comunitat Valenciana i amb la Llei 42/2010, de 30 de desembre, per la que es modifica la Llei 28/2005, de 26 de desembre, de mesures sanitàries front al tabaquisme i reguladora de la venda, el subministrament, el consum i la publicitat dels productes del tabac, i amb la finalitat d'agilitzar la tramitació d'aquest tipus d'expedients alhora que s'unifiquen criteris d'actuació entre els serveis centrals i les direccions territorials de la Conselleria, procedeix realitzar l'oportuna delegació de competències pel que fa a la venda, subministrament, consum i publicitat dels productes del tabac, a l'empara del que preveu l'article 9 de la Llei 40/2015, d'1 d'octubre, de règim jurídic del sector públic, i l'article 63 de la Llei 5/1983, de 30 de desembre, del Consell.  
En virtut d'això, resolc:  
  
Primer  
Es delega en els directors territorials de la Conselleria de Sanitat Universal i Salut Pública la competència per a imposar sancions per la comissió d'infraccions lleus i greus, prevista en l'apartat tercer de l'article 99 de la Llei 10/2014, de 29 de desembre, de la Generalitat, de Salut de la Comunitat Valenciana, en matèria de venda, subministrament, consum i publicitat dels productes del tabac, regulada en el capítol IV del títol VI de la mencionada llei.  
  
Segon  
En les resolucions i actes que s'adopten en virtut del que preveu la present resolució es farà constar expressament que es dicten fent ús de les facultats delegades i es consideraran a tots els efectes dictades per l'òrgan delegatori.  
  
Tercer  
Les delegacions d'atribucions i funcions aprovades per mitjà d'aquesta resolució s'entenen sense perjuí de les facultats de l'òrgan delegatori per a avocar el coneixement i la resolució de tots els assumptes que crega oportuns, i es pot així mateix revocar la delegació en qualsevol moment, de conformitat amb el que estableix l'article 10 de la Llei 40/2015, d'1 d'octubre, de règim jurídic del sector públic, i l'article 63 de la Llei 5/1983, de 30 de desembre, del Consell.  
  
Quart  
La present resolució produirà efectes l'endemà de la publicació en el Diari Oficial de la Generalitat Valenciana.  
  
València, 11 d'abril de 2017.- El director general d'Assistència Sanitària: Rafael Sotoca Covaleda.